İvan Konstandoglu

İvan Konstandoglu (12.02.1936-13.08.2015) — gagauz inteligent, üüredici, Ministru yardımcısıBüük adamdı, İnteligent adamdı, Adam gibi adamdı!. anasozu.com, 14.08.2015.

 Hayatı 
İvan Födoroviç Konstandoglu 1936-cı yılda duudu Çadır dolayında Tomay küüyündä.

 Represiyalar 
O küçükkänä, Konstandoglu aylesi represiyalara düştü. Bu beterä da, Tomay küüyündä kaçıp, onnar erleşti Çok Meydan küüyündä. Orada İvan Konstandoglu büüdü hem çok yıllar yaşadı. İvan akıllı hem terbiedilmiş bir uşak oldu, üürendi üüredici, eni yaşamakta kendi erini buldu.

 İş hayatı 
Şkolalardan kaarä, çeşitli devlet strukturalarında büük erlerdä işledi. Çok yıllar oldu Kişinev kasabasının üüredicilik Upravleniyasının başı. Üzlärcä insana yol verdi.

1990-cı yıllarda Moldova üüredicilik Ministrusunun yardımcısı işledi. Orada İvan Konstandoglu, durmamayca savaştı, çok çalıştı, ani gagauz dili latin grafikasına geçsin deyni, ani gagauzlar kendi ana dilini üürensinnär, ani Kişinev Pedagogika Üniversitetında romın hem gagauz dilindä gagauz grupaları olsun.

 Nışannarı 
“Gagauziyanın şannı vatandaşı” nışanı.
SSSR devlet ordennarına saabisiydi.
Moldova devlet ordennarına saabisiydi.

 Kullanılmış kiyatlar 

Kategoriya:Gagauziyanın şannı vatandaşı